
jicciPiTE  sed  faciles,  Viri  clarissimi,  has  stu- 
diorum primitias,  non  ut  nominibus  vestris  consulent,  nam  tali 
auxilio  haud  egent,  sed  ut  grati  animi  testimonium,  propter  be- 
neficia in  me  meosque  collata,  palam  profiteri  liceat. 

Ut  omnia  Vobis  fausta  et  felicia  contingant ; ut  diu  populo 
Iceti  intersitis ; ut  seri  ad  coelum  redeatis,  dat  Deus  Optimus 
Maximus. 

TENTAMEN  MEDICUM 
INAUGURALE, 

QUASDAM  DE 

CHOLERA  INDIAE  EPIDEMICA 


COMPLECTENS. 


Auctore  Alexandro  Campbell  Duncan. 


PROOEMIUM. 

Studiorum  curriculo  in  illustri  Academia  Edi- 
nensi  rite  peracto,  nunc  summos  in  Medicina  hono- 
res attingere  liceat.  Statutis  ejus  solennibus  can- 
didatos diligentiae  specimen  eruditorum  examini 
subjicere  oportet.  De  morbo  in  regionibus  orien- 
talibus, ubi  primo  spiritum  recepi  vitalem,  gravis- 
simo quidem,  Cholera  nempe  Epidemica,  observa- 

tiones  nonnullas  in  medio  proferre  decrevi.  Hunc 
morbum  quidem  nunquam  vidi;  ex  aliorum  autem 
copia  inopiam  meam  sublevavi,  et  quod  experien- 
tia defuit  diligentia  saltem  et  sedulitate  id  com- 
pensare adnixus  sum. 


DE  DEFINITIONE. 

Genus  Cholera  in  Classe  Neurosium , Ordine- 
que Spasmorum , a Professore  Almae  nostrae  Aca- 
demiae celeberrimo  Culleno,  positum  est;  et 
his  verbis  definitur  : “ Humoris  biliosi  vomitus, 
ejusdemque  simul  dejectio  frequens,  anxietas,  tor- 
mina, surarum  spasmata 

Sub  hoc  genere  duas  enumeravit  species,  Spon- 
tanea et  Accidentalis  : sub  eodem  autem  genere 
celeberrimus  Sauvagesius  f , multas  enumeravit 
species,  et  inter  alia  speciem  septimam  Choleram 
Indicam  nominavit.  Haec  species  a Domino 


* Culleni  Synopsis  Nosologise  Methodica?;  gen.  Tx. 
t Sauvagesii  Nosologia  Methodica. 

Curtis  *,  anno  1807,  sub  nomine  Cholerae  Spas- 
modicae, descripta  est,  veteribus  autem  non  igno- 
tum fuisse  auctoribus  videtur.  Celsus  enim 
Bontius  aliique  veteres  scriptores  morbum  haud 
multum  absimilem  designant.  Priores  etiam  in 
India  Orientali  medici,  Choleram  epidemicam 
bene  noverunt,  et  in  scriptis  suis  lingua  propria 
traditis  nomine  gaudet  Sitanga  f . 

Attentionem  autem  medicorum  Britannicorum 
ab  anno  1817,  ob  letbales  ejus  effectus,  praecipue 
sibi  vindicavit.  In  India  Orientali  plerumque 
se  ostendit,  et  eum  quidem  huic  regioni  pro- 
prium esse  multi  existimant.  Alii  autem  ali- 
ter putant,  et  inter  hos  Curtis  sententiam  suam 
his  verbis  tradit : “ Since  returning  to  Europe, 
I have  had  occasion  to  see  many  cases  of  the  dis- 
ease  called  in  India  Mort  de  chien9  similar  in 
ali  respects  to  those  we  had  at  Tricomalee,  only 
that  they  were  much  milder,  and  attended  with 
less  collapse  of  the  vires  naturae.  The  spasms 


* Curtis  on  the  Diseases  of  India, 
t Scott’s  Report  on  the  Epidemic  Cholera,  Madras, 
1824,  p.  iii. 

were  exactly  of  the  same  kind,  but  confined  to 
the  feet,  legs  and  thighs  Sed  tamen  si  un- 
quam se  in  Europa  prodit,  nunquam  aut  tam  le- 
thale  aut  epidemice  grassatus  est. 

Ut  definitio  celeberrimi  Culleni  haud  satis 
huic  speciei  respondet,  his  verbis  fortasse  melius 
definiri  possit : “ Morbus  epidemicus  subito  ad- 
oriens, mira  prostratio  virium : dejectiones  et 
vomitiones  aquosae  subalbidae;  anxietas , tor- 
mina, spasmi ; pulsus  parvus , debilis,  vix  sen- 
tiendus ; urina  parcissima 


DE  MORBI  HISTORIA» 

Cholera  epidemica  primo  cum  languore,  lassi- 
tudine, et  ventriculi  intestinorumque  molestia, 
aegrum  adoritur ; hanc  subito  fluxus  materiei,  se- 
rosae albidae  ve,  et  chymo  haud  multum  absimilis, 
sequitur.  Prostratio  virium  summa  est ; cordis 
et  arteriarum  vis  minuitur,  penitusve  quiescit; 


* Curtis  on  the  Diseases  of  India,  p. 

vultus  anxietatem  gravissimam  indicat,  ita  ut 
sibi  nomen  proprium,  “ the  cholera  countenance  ” 
meruerit.  Spasmi  musculos  omnes  violenter  oc- 
cupant, e cute  toto  gelidus  viscosusque  sudor 
erumpit,  eodemque  tempore  seger  veluti  igni 
interno  consumitur.  Pulsus  debilis,  parvus,  et 
ne  vix  quidem  percipiendus  est.  Sitis  vehemen- 
ter urget,  et  tantum  est  potionis  desiderium,  ut 
ministri  aegrum  ne  aquam  frigidam  bibat  proti- 
nusque  se  sic  interimat  vix  prohibere  possint. 
Lingua  albida  est,  vel  tunicam  coriaceam  osten- 
dit : non  raro  autem  nitida,  et  in  quibusdam 
exemplis  quasi  cremore  aspergitur.  Respiratio 
magis  magisque  progrediente  morbo  laborat,  et 
ex  Doctoris  Johannis  Davy*  experimentis, 
non  plus  tertia  parte  acidi  carbonici  soliti  aer 
expiratus  continet.  Tinnitus  aurium  surditas- 
que aegrum  vexant.  Sanguis  aut  ex  arteria  aut 
vena  missa,  nigra  spissaque  et  pici  liquidae  haud 
multum  absimilis  est.  Delirium,  coma  vel  con- 
vulsiones superveniunt,  et  parvo  temporis  inter- 
vallo de  aegro  actum  est. 


Dr  J.  Davy’s  Report  on  the  Cholera  of  Ceylon. 

Quanquam  haec  signa  nunc  enumerata  plerum- 
que sese  ostendunt,  multis  tamen  varietatibus,  va- 
riis ex  causis  obnoxia  sunt.  Quum  morbus  gravis- 
sime urget,  fluxus  alvi  plerumque  nullus  est,  et  ex 
hoc  multi  judicavere  morbum  sub  genere  Cholerae 
non  rite  locari  debere,  quia  in  cholera  vomitus  et 
dejectio  frequens  humoris  biliosi  semper  adesse 
debuit.  Sed  hoc  testimonium  non  satis  firmum 
esse  videtur  ; si  enim  morbus  non  tam  gravis  sit, 
fluxus  augetur,  et  biliosam  speciem  habet,  quod 
plane  quidem  indicare  videtur,  hos  affectus  inter 
se  non  in  natura  sed  in  gradu  solum  distare. 
Eodem  modo,  quanquam  spasmi  plerumque  validi 
sunt,  et  omnes  corporis  musculos  occupant,  non- 
nunquam  tamen  penitus  absunt.  Idem  quoque 
de  omnibus  fere  aliis  dici  possit  signis.  Diutius 
igitur  de  hac  re  morari  haud  oportet. 


DE  DIAGNOSI. 


Morbus  signa  tam  manifesta  ostendit,  ut  vix 
cum  ullo  alio  confundi  possit ; sed  ut  quidam 

ei  quodammodo  proximi  sunt,  diagnosin  inter  eos 
ostendere  oportet. 

Colica,  diarrhoea,  dysenteria,  et  tetanus,  prae- 
cipui sunt  morbi  qui  cum  eo  similitudinem  habent. 

Colica  plerumque  distinguitur,  alvi  constric- 
tione, spasmis  quosdam  musculos  abdominales  sci- 
licet solum  afficientibus,  dolore  epigastrii  manu 
premente  diminuto,  et  pulsus  statu. 

Diarrhoea  differt  in  dejectionum  aspectu,  spas- 
morum et  vomitus  absentia. 

Dysenteria  distat  in  febre  praeeunte,  spasmo- 
rum absentia,  et  pulsus  statu. 

Diagnosis  inter  Choleram  et  Tetanum,  praeci- 
pue pendet  ex  spasmis,  qui  in  hoe  tonici,  in  illo 
autem  clonici  sunt.  His  addendum  est  tetanum 
saepissime  robustos  et  plethoricos  afficere,  et  ex 
causa  evidente  oriri. 


DE  PROGNOSI. 

Nullus  fere  morbus  prognosin  infaustiorem 
quam  hic  prodit,  et  in  omnibus  exemplis  valde 
est  metuenda. 


8 


DE  CHOLERA  INDLE  EPIDEMICA. 


Signa,  quae  exitum  felicem  indicant,  ex  habitu 
corporis  pleno,  dejectionum  aspectu  bilioso,  spas- 
mis lenibus,  haud  frequenter  recurrentibus,  mor- 
bo recenti,  virium  prostratione  parva,  et  pulsu 
non  multum  affecto,  deducuntur. 

Contra  autem,  longa  morbi  duratio,  dejectiones 
aut  nullae  aut  cito  post  aspectum  cessantes ; spas- 
mi validi  et  frequentes;  virium  prostratio  summa; 
pulsus  debilis,  habitus  corporis  pravus  vel  intem- 
perantia debilitatus,  delirium,  stupor,  coma,  et 
convulsiones,  exitum  infaustissimum  denotant. 


DE  CADAVERUM  INSPECTIONE. 

Omnia  signa  quae  sese  sectis  cadaveribus  osten- 
dunt, congestionem  sanguinis  summam  in  partibus 
corporis  internis  indicant.  Vasa  cerebri  turgida 
sunt,  et  humor  nonnunquam  in  ventriculos  effun- 
ditur : Pulmones  nigro  implentur  sanguine,  et 
mollitie  plerumque  afficiuntur.  Cor  totum,  sed 
auricula  ejus  dextra  praecipue,  sanguine  atro  tur- 
get, et  mollius  quam  in  naturali  ejus  conditione 

esse  videtur,  effusione  humoris  in  pericardium 
comitante.  Vasa  magna  sanguine  ultra  modum 
laborant,  et  tunicae  eorum  internae  speciem  in- 
flammationis ex  numero  vasorum  praebent.  Ven- 
triculus, fere  nihil  nisi  pabulum  continet  crudum, 
sed  aliquando  materies  flavi  viridisve  coloris  ibi 
invenitur.  Hepar  nonnunquam  magnitudine  au- 
getur, et  vasa  ejus  multo  abundant  sanguine.  Ve- 
sicula fellis  haud  multum  afficitur ; nunc  tamen 
felle  impletur,  nunc  contra  fere  vacua  est.  Lien 
saepe  ingentis  est  magnitudinis,  saepius  autem 
naturalem  exhibet  speciem.  Mesenteriae  vasa, 
ex  magnitudine  numeroque,  veluti  arte  injecta 
fuisse  videntur.  Intestina  fere  aere  implentur, 
et  chymam,  vermes,  humorem  ve  serosam  ei  vita 
praestante  per  dejectiones  missae  similem,  conti- 
nent ; raro  autem  fel  invenitur.  V esica  urinaria 
multum  constringitur,  mucoque  albido  abundat. 
Musculi  abdominales,  secundum  Doctorem  Jo- 
hannem  Davy  molliores  solito  et  perrubri 
sunt  coloris,  sed  nunquam  ad  inflammationem 
spectant.  Haec  praecipua  sunt  signa  quae  post 


Davy’s  Report  on  the  Cholera  of  Ceylon 

mortem  observantur ; sed  naturam  morbi  indicare 
haud  multum  praestant,  pleraque  enim  eorum  se- 
quelae potius  quam  causae  morbi  esse  videntur. 


DE  CAUSA  PROXIMA. 

Omnes  fere  auctores  inter  se  consentiunt,  hunc 
morbum  ex  quodam  systematis  nervosi  affectu 
pendere,  qui  plane  spasmis,  subito  collapsu,  dolore 
capitis  ad  situm  cerebelli  referto,  surditate,  aliis- 
que hujusmodi  signis,  indicatur.  De  natura  au- 
tem ejus  nihil  adhuc  comprobatum  est,  et  fortasse 
semper  eam  nesciemus,  quippe  nullam  habemus 
artem  qua  eam  investigare  possumus. 

DE  CAUSIS  PR.EDISPONENTIRUS. 

Omnes  eae  causae  quae  vires  corporis  minuunt ; 
nempe  intemperantia,  coeli  mutationes,  morbo- 
rum adortus  recentes,  affectus  animi  deprimen- 
tes, huic  morbo  proclivitatem  gignere  videntur. 

Morbus  etiam  pueros  potius  quam  adultos,  et  fe- 
minas, quam  mares,  adoriri  dicitur ; sed  secundum 
Dominum  England,  infantes  penitus  immunes 
sunt*.  Videretur  etiam  ut  alvi  solutio,  solito 
majus  corpus  morbo  opportunum  reddit;  usum 
enim  purgantium,  sed  salium  praecipue  neutrali- 
um, sequi  nonnunquam  visus  est. 

DE  CAUSIS  EXCITANTIBUS. 

Multae,  variaeque  de  hac  re  inter  medicos  versan- 
tur sententiae.  Vetustissima  est  secretionem  fellis, 
vel  auctam  vel  potius  depravatam,  causam  esse  ex- 
citantem morbi.  Paisley  princeps  inter  eos  qui 
hanc  complectunt  opinionem,  his  loquitur  verbis : 
<c  This  disorder  originates  in  the  liver.  The  se- 
creti ons  are  disordered.  The  bile  becomes  alter- 


* “ I have  seen  several  young  infants  who  were  eon- 
fined  to  the  nourishment  at  the  breast,  and  exposed  in 
common  to  ali  exterior  agencies  with  their  mothers,  lying 
in  perfect  health,  close  to  the  latter,  who  were  expiring  in 
the  agonies  of  the  cholera.” — Madras  Reporis,  p.  169* 

ed  in  quality  and  consistence,  and  the  digestion 
is  impaired,  until  the  foundation  of  some  illness 
is  laid.  An  accumulation  of  gelatinous  stuff  takes 
place  in  the  flexures  of  the  duodenum  and  colon, 
which  locks  up  putrid  hile,  until  some  additional 
cause  sets  it  in  motion.  Bleak  winds,  dews,  and 
unsalutary  exhalations  from  cold,  unventilated 
and  damp  situations,  give  a sudden  check  to  per- 
spiration,  and  set  in  motion  this  latent  mischief.’* 
Et  iterum  dicit:  “ Butwhen  it  is  epidemic,  it  is 
totally  a disease  of  highly  putrid  bile,  which  ope- 
rates  on  the  system  as  a poison,  and  brings  on 
sudden  prostration  of  strength,  and  spasms  over 
the  whole  surface  of  the  body 

Plerique  autem  recentiorum  auctorum  huic 
sententiae  non  favent.  Princeps  inter  eos  vir  doc- 
tissimus Jacorus  Johnston  ei  obstare  conatur ; 
et  suam  in  his  verbis  tradit  opinionem  : “ Now  it 
does  appear  somewhat  curious  to  me,  that  if  an 
increased  secretion  of  bile  were  the  cause  of  the 
disease,  we  should  see  nothing  of  it  till  a few 
hours  after  the  effects  have  become  obvious. 


* Curtis  on  the  Diseases  of  India,  p.  86. 

Where  is  the  increased  action  ali  the  time  ? Not 
in  the  stomach,  for  it  discharges  its  contents,  and 
rejects  what  is  swallowed  long  before.  It  is  not 
in  the  intestines,  for  the  stools  are  at  first  thin 
and  watery.  At  length  pure  bile  makes  its  ap- 
pearance,  and  lo ! it  has  been  accused  of  being  the 
cause  of  ali.  Finally,  this  same  pure  bile  frightens 
the  bystanders,  and  kills  the  patient  in  twenty- 
four  hours.  Monstrous  supposition  * !”  Ille 
quidem  multa  alia  in  eandem  rem  pertinentia 
protulit,  sed  de  his  non  diutius  morari  volo ; eos 
qui  ejus  sententiam  altius  investigare  cupiant  ad 
librum  suum  refero. 

Sunt  qui  putent  morbum  ab  uno  ad  alterum 
hominem  per  contagionem  vehi,  et  hoc  certe  ne- 
gari non  potest,  multa  enim  hujusmodi  narrantur 
exempla.  Sed  ut  non  desunt  etiam  exempla  in 
quibus  non  hoc  modo  vectus  fuit,  scilicet  ubi  no- 
socomiorum ministri  qui  huic  morbo,  si  vere  con- 
tagiosus esset,  valde  opportuni  fuissent,  non  af- 
fecti fuerunt,  pro  occasionali  potius  quam  gene- 
rali hoc  habere  causa  debemus. 


* Johnston  “ On  Warm  Climates,” 

Tertia  sententia  est,  ex  prava  aeris  conditione, 
e quodam  miasmate  oriente,  pendere  morbum. 
Multa  potui  ad  hanc  rem  demonstrandam  proferre 
exempla,  sed  quaedam  solum  a Domino  Gibson, 
Legionis  lxix.  chirurgo,  hic  proferam.  Ille  his 
verbis  loquitur:  “ I had  ninety-two  admissions,  and 
increased  the  establishment  of  servants  to  double : 
I lived  in  the  liospital  amidst  the  sick,  day  and 
night,  and  yet  neither  I nor  any  of  the  servants 
got  the  disease  ; but  the  hospital-serjeanfs  wife, 
living  in  a retired  room,  not  near  any  disease,  had 
a severe  attack.  The  disease  came  on  suddenly, 
with  a hot  land  wind,  and  went  off  as  suddenly 
when  it  ceased.  At  my  suggestion,  that  wing  of 
the  regiment  in  which  the  disease  prevailed  the 
most,  was  encamped  on  a piece  of  high  ground  in 
the  neighbourhood,  and  not  a case  came  in  from 
camp,  although  every  intercourse  was  kept  up  be- 
tween  it  and  the  barracks.  No  steps  were  taken 
to  prevent  contagion  when  this  wing  of  the  regi- 
ment returned  to  the  same  barracks,  and  yet  no 
cholera  has  since  been  heard  of 


* Scott’s  Madras  Reports. 

Hoc  mihi  exemplum  clare  ostendere  videtur, 
morbum  ex  quadam  aeris  conditione  pendere. 
Nulla  enim  alia,  ut  credo,  explicare  possumus  ra- 
tione, cur  moribus  ex  sedis  mutatione  sistaretur, 
dum  idem  quod  antea,  inter  arcem  et  castra, 
commercium  fuit.  Videtur  etiam,  in  hoc  ex- 
emplo, morbum  vento  quodam  eo  tempore  suf- 
flante, ortum  esse.  Possit  certe  dici,  morbum 
hoc  modo  ex  partibus  vicinis  vectum  fuisse ; sed 
tamen  difficile  est  intelligere,  quomodo,  hoc  vento 
cessante,  evanuisset  morbus.  Si  enim  vere  conta- 
giosus fuisset,  non  sic  affici  debuisset.  Ex  his 
mihi  persuasum  est,  morbum  plerumque  epidemi- 
cum, nonnunquam  autem  contagiosum  esse. 

Doctus  T ytler,  Bengalensis  medicus  *,  aliam 
proponit  sententiam,  nempe,  choleram  ex  mala 
Oryzae  specie  pendere.  Sed  quanquam  hoc  in 
quibusdam  exemplis  causam  morbi  fuisse  conce- 
dere possumus,  non  certe  ad  multa  extendi  potest; 
plurima  enim  enumerantur  exempla  ubi  morbus 
sine  ejus  usu  se  ostendit,  et  ubi  oryza  omnino 
sana  abunde  adfuit. 


* Tytler’s  Remarks  on  the  Morbus  Oryzeus,  p.  40, 

DE  MEDENDI  RATIONE. 


Ut  morbus  ad  finem  tam  cito  spectat  lethalem, 
curatione  quam  citissima  validissimaque  uti  ne- 
cessarium est.  Multum  certe  in  omnibus  fere 
morbis  spei  nostras  ex  tempore  quo  remediis 
utimur  pendet.  Sed  in  nullo  alio  fortasse  hoc 
verius  dici  possit  quam  in  Cholera  Epidemica. 
Satis  enim  nos  comprobatum  est,  si  ei  in  initio 
oppungemus,  multo  facilius  certiusque  superatu- 
ros, quam  si  jamdiu  accesserit.  Omnes  quidem 
fere  inter  se  consentiunt  medici,  causam  mor- 
bi adhuc  tam  infeliciter  tractati,  ad  spatium  tem- 
poris quod  aegri,  antequam  ad  medicum  confu- 
giunt, dilabi  sinunt,  referendam  esse. 

Remedia  igitur  ea  sunt  praecipue  quae  in  me- 
dicina plurimum  valere  putantur,  nempe  stimu- 
lantia, antispasmodica,  missio  sanguinis,  aliaque. 
Sed  de  his  ex  observationibus  nuperrime  in  di- 
versis Indiae  Orientalis  partibus  editis,  pauca  di- 
cere liceat. 

Stimulantia. — Omnia  hujusmodi  remedia,  ea 
autem  praecipue  stimulantia  diffusibilia  nominata, 
multum  in  hoc  morbo  valent,  et  clare  functionum 
respirationis  circulationisque  vi  minuta  indicantur. 
Tempus  autem  in  quo  eis  uti  licet  perbreve  est,  et 
multum  in  eorum  usu  curae  adhibendum  est,  ne 
nimium  reactionis  excitetur.  Videntur  praecipue 
vim  cordis  et  arteriarum  adaugendo,  et  ita  con- 
gestionem sanguinis  internam  tollendo,  agere. 
Aqua  Ammoniae,  iEther  Sulphuricus,  Olea  Vo- 
latilia, Vinum,  et  frictiones  assidue  cum  pannis 
laneis,  aut  siccis  aut  Oleo  Terebinthinae  madidis, 
propria  sunt  remedia  stimulantia  quae  in  hoc 
morbo  usurpantur. 

Missio  sanguinis. — Hoc  remedium  larga  adbi- 
betur manu,  et  a multis  laudatur  medicis.  Non- 
nulli autem  eam  reprehendunt,  quia  metuunt  ne 
hoc  modo  vis  corporis,  jam  satis  minuta,  plus  mi- 
nuatur, et  ne  syncope  fatalis  inducatur ; sed  hic 
vanus  esse  metus  videtur,  quia  virium  prostratio 
non  vera,  sed  contra  omnino  falsa  est.  Hinc  post 
sanguinis  missionem  pulsus  plerumque  validior 
fit.  Hoc  fortasse  non  melius  ostendere  possum. 

quam  verbis  Domini  Maclean,  Legionis  lixi. 
chirurgi,  utendo  : “ I have  no  besitation  in  say- 
ing,  that,  even  in  the  very  last  stage  of  the  dis- 
ease,  in  the  robust  European,  and  also  in  the  en- 
feebled  native,  bleeding  should  form  a principle 
in  our  treatment.  No  sinking  of  the  pulse,  or 
general  appearance  of  debility,  should  deter  us. 
They  are  the  consequence  of  overaction,  from  an 
undue  quanti ty  of  blood  being  thrown  upon  the 
abdominal  and  thoracic  viscera,  which  are  relieved 
by  removing  the  cause.  I am  of  opinion  with  Dr 
Jackson,  in  saying,  that,  by  diminishing  the 
quantity  of  blood,  you  increase  the  power  of  the 
circulating  system  Haud  quidem  negandum 
est,  in  quibusdam  exemplis  post  usum  hujus  re- 
medii aegrum  e vita  excessisse ; sed  hoc  certe  con- 
tra sanguinis  missionem  non  multum  militat, 
quia  in  his  exemplis  morbus  gravissime  urgebat, 
et  nullum  fortasse  potuisset  valuisse  remedium. 

Opium . — -Ex  magna  corporis  irritabilitate  quae 
in  hoc  morbo  se  ostendit,  opium  plurimi  momenti 


* Scott’s  Madras  Reports,  1824,  pag.  270. 

necessario  remedium  est,  eoque  ab  omnibus  avide 
usurpatur.  Datur  plerumque  copia  permagna, 
usque  nempe  ad  grana  quinque  aut  sex  solidi 
opii,  vel  ad  drachmas  duas  tres  ve  tincturae.  Non- 
nunquam  etiam  sub  forma  enematis  cum  multo 
exhibetur  commodo. 

Eodem  consilio  Camphora,  Moschus,  Myrrha, 
aliaque  aliquando  antispasmodica,  exhibentur  re- 
media ; plerumque  autem  cum  opio  conjungun- 
tur, ut  vires  sic  augeantur.  Praeter  generalem 
autem  corporis  irritabilitatem  de  qua  jam  dixi, 
ventriculi  irritabilitas  sibi  attentionem  vindicat. 
Quum  enim  aegrum  quod  non  raro  fit  plurimum 
vexat,  tum  ei  obstare  multum  oportet,  ut  nihil 
vires  corporis  tam  cito  quam  vomitus  frangit  con- 
tinuus. Ad  hoc  faciendum  nihil  fortasse  melius 
erit  inventum,  quam  cum  acido  sulphurico  opii 
conjunctio.  Ut  enim  hoc  in  singultu  vehementi 
remedium  motus  ventriculi  abnormes  cohibere 
plurimum  valet,  sic  in  hoc  morbo  vomitum  sis- 
tere possit. 

Hydrargyri  prceparata. — Submurias  hydrar- 
gyri,  vulgo  Calomelas  dictum,  magna  plerumque 

copia,  aut  simplex  aut  saepius  cum  opio  conjunc- 
tum, exhibetur.  Miros  quidem  effectus  habere 
dicitur ; secretiones  quae  per  totum  morbi  cursum 
penitus  extinctae  fuerunt  restituit,  et  circulatio- 
nem sanguinis  aequalem  reddit.  Exhibetur  ple- 
rumque ad  scrupulum  plus  ve,  et  quanquam  hoc 
permagnum  esse  videatur,  nullum  usum  ejus  in- 
commodum sequi  adhuc  inventum  est. 

Emetica  et  Purgantia. — Non  tam  large  ut 
antea  haec  nunc  usurpantur  medicamenta,  non 
multum  enim  eis  opus  esse  videtur ; sed  tamen  si 
aliquid  irritamenti  in  ventriculo,  aut  intestinis, 
inesse  suspicamur,  tum  eis  uti  necessarium  erit, 
quam  mitissima  autem  semper  esse  debent.  Et 
tum  vomitio,  tum  purgatio,  potius  diluentibus  pro- 
movenda, quam  medicamentis  excitanda  est. 

Magnesia . — A primo  morbi  occursu  Magnesia 
apud  medicos  plurimum  usurpata  fuit.  Nemo  au- 
tem laudes  ejus  vehementius  quam  Dr  White- 
law  Ainslie  canit.  Is  enim  causam  morbi  aci- 
dum quoddam  in  ventriculo  esse  putat,  ideoque 
subcarbonatem  Magnesiae  pro  specifico  fere  habet. 

Suis  enim  uti  verbis : “ By  the  use  of  this  simple 
remedy,  I mean  the  antacid,  I h esitate  not  to  say. 
that  I have  saved  many  hundred  lives.  And  in 
support  of  this  method  of  treating  the  disease,  I 
could  now  ask  one  of  the  most  distinguished  phy- 
sicians  in  London,  whether  or  not  he  does  not 
find  the  antacid  just  named  an  absolute  specific 
in  Cholera  morbus,  provided  it  is  administered  in 
time  Is  quidem  non  negat  magnesiam  apud 
alios  non  asque  profuisse  medicos,  sed  hoc  ad  con- 
junctionem ejus  cum  lacte  refert,  quia  sub  hae 
forma  venenum  et  antidotum  simul  sumpta  esse 
putat. 

Acidum  Sulphuricum. — Dum  autem  nonnulli 
Choleram  epidemicam  ah  acido  oriri  putant,  alio- 
rum sententia  est  ut  acidorum  ope  debellari  pos- 
sit. Hi  enim  sentiunt  a hili  vitiato  in  ventriculo 
quasi  veneno  agente  oriri  morbum,  et  hanc  opini- 
onem analogia  inter  symptomata  hujus  morbi,  et 
ea  usum  Arsenici,  Upas  Antiar,  aliorum  que  ve- 
nenorum sequentia,  quodammodo  roborant.  Pu- 


f Ainslie  on  the  Cholera  morbus  of  India,  p.  4*5. 

tant  igitur  ut  decompositione  bilis,  Acidi  Sul- 
phurici,  Nitrici  aliornmque  ope,  vim  ejus  noxiam 
devincere  possumus.  Si  igitur  Alkalina  nihil  va- 
leant.  Acida  fortasse  tentanda  sunt  *.  Et  quid 
tentare  nocebit  ? 

Electricitas  et  Galvanismus. — Haec  a qui- 
busdam multum  laudantur  auctoribus,  et  certe 
profuisse  videntur.  Non  multum  autem  usurpan- 
tur, quanquam  exempla  in  quibus  profuere,  usum 
latiorem  indicarent. 

Balneum  calidum.— Quum  vires  corporis,  ex 
sanguinis  in  partibus  internis  congestione,  mul- 
tum defecerint,  pauca  majoris  sunt  momenti  re- 
media quam  balneum  calidum.  Multo  certius 


* Ahiberi  potest  Acidum  Sulphuricum  sub  sequen- 
tem formulam : 

Acidi  Sulphurici  diluti  drachmam  unam. 

Aquae  Cinnamomi  uncias  sex.  Misce. 

Capiat  aeger  unciam  unam  omni  hora  quadrante,  ur- 
gente vomitu. 

Hoc  remedio,  ut  spero,  in  Cholera  Indiae  epidemica,  ma- 
lorum lenimen  obtinere  possumus  tuto,  cito  et  jucunde. 


I — 

citiusque,  muriate  sodae  aliisque  rebus  stimulanti- 
bus additis,  agere  invenietur.  Plurimum  etiam 
spasmos  tollendo  valet,  et  sub  hoc  nomine  quidem 
primo  exhibitum  fuisse  videtur. 

■ - ■ -1  ' ■ - • ^ qTpfrr At ' ' 

JDiceta  et  Regimen. — Diaeta  parca,  sed  eodem 
tempore  nutriens  et  concoctionis  facilis  esse  de- 
bet. Praecipue  igitur  ex  jusculo  bovino  vel 
pullinari,  ex  sagone,  oryza,  aliisque  constaret.  Po- 
tus semper  tepidus  esse  debet ; quum  enim  frigi- 
dum aeger  incaute  bibit,  nonnunquam  subito  in- 
teremptus fuisse  videtur.  Si  vires  corporis  mul- 
tum defecerint,  vinum  exhibere  utile  erit. 

■ 


. 

Hoc  tentamine  finito,  gratias  summas  Almae 
hujus  Academiae  Professoribus,  quorum  sub  aus- 
piciis literarum  et  medicinae  studio  per  sexenni- 
um incubui,  agere  liceat.  Praesertim  autem  Avo 
meo  amatissimo  Andre^e  Duncan  seniori,  cu- 
jus contubernio  ab  incunabilis  fere  usus  sum,  et 
qui,  parentibus  longe  absentibus,  Patris  dilecti 

